Jyothi Surekha
అర్జున అవార్డు గ్రహీత అర్చర్‌ వీనమ్‌ జ్యోతి సురేఖకి ఏపీ ప్రభుత్వం భారీ నజారానా ప్రకటించింది.
జాతీయ క్రీడలదినోత్సవం సందర్భంగా రాష్ట్రపతి చేతుల మీదుగా గత మంగళవారం సురేఖ అర్జున అవార్డు
అందుకున్న విషయం తెలిసిందే. తాజాగా విజయవాడలో తనని కలిసిన సురేఖను అభినందించిన ఏపీ సీఎం
చంద్రబాబు రూ.కోటి నగదు ప్రోత్సాహకం ప్రకటించారు. అంతేకాకుండా విజయవాడలో 500 చదరపు అడుగులు
స్థలం, ఒక ప్రభుత్వ ఉద్యోగాన్ని సురేఖకి ఇవ్వనున్నట్లు వెల్లడించారు. ఆంద్రప్రదేశ్‌ తరపున సురేఖ గర్వించదగ్గ
స్థాయిలో సుమారు 70 పతకాలను విలువిద్యలో సాధించారు. దక్షిణాదిలో అత్యంత పిన్న వయస్సులో అర్జున
అవార్డు అందుకున్న క్రీడాకారిణి కూడా సురేఖనే అని చంద్రబాబు ప్రశంసించారు. ప్రస్తుతం ఏంబిఏ చదువుతున్న
సురేఖ… ఒలింపిక్స్‌లో దేశానికి పతకం సాధించాలనే తన లక్ష్యమని చంద్రబాబుతో వెల్లడించింది.